கேள்வி: பாவலரேறு பெருஞ்சித்திரனார் - கொள்கைகள் பற்றி விளக்கவும்.
பதில்: பெருஞ்சித்திரனார் மொழித்தளத்தில் தனித்தமிழ்க்கொள்கையையும் அரசியல் தளத்தில் தனித்தமிழ்நாடு கொள்கையையும் கொண்டவர் ஆவார். 1950களில் முதன்முதலில் வெளிவந்த இவரது தென்மொழி இதழ் தொடர்ச்சியாக இவ்விரு கொள்கைகளையும் தொடர்ந்து பரப்புரை செய்துவந்தார். தமிழர்கள் குல மத வேறுபாடுகளிலிருந்து வெளியேறித் தம்மைத்தமிழர்கள் என உணர்ந்து தமிழ்நாட்டினை தனிநாடாக ஆக்கிக்கொள்ளவேண்டும் என்பது இவரது கருதுகோள் ஆகும். தமிழக விடுதலை போலவே தமிழீழ விடுதலையையும் தொடர்ந்து ஆதரித்தும் பரப்புரை செய்தும் பெருஞ்சித்திரனார் செயற்பட்டார்.
கேள்வி: பாவலரேறு பெருஞ்சித்திரனார் - தனித் தமிழ்நாட்டுக் கொள்கை குறித்து விரிவாக சொல்லுங்கள்.
பதில்: பாவலரேறு பெருஞ்சித்திரனார் தன் தொடக்க காலத்திலிருந்து தனித்தமிழ்நாட்டுக் கொள்கையைக் கொண்டிருந்தார். தமிழ்நாடு, இந்திய அரச கட்டமைப்பிலிருந்து விடுபட்டுத் தனிநாடாக உருவாகவேண்டும் என்பதைத் ''தென்மொழி'' முதல் இதழிலிருந்து வலியுறுத்திவந்தார். அதற்கான பரப்புரைகளை தன் எழுத்துகள் வழியாகவும் பேச்சுரை வாயிலாகவும் போராட்டங்கள் வாயிலாகவும் நிகழ்த்திவந்தார். அக்டோபர் - நவம்பர் 1974 தொடங்கி ''தென்மொழி''-யின் ஒவ்வொரு இதழிலும் "''கெஞ்சுவதில்லை''" என்ற பாடலின் கீழ், ஆசிரியவுரைக்கு முன்னர் கீழ்க்காணும் செய்தி ஒரு நீள்சதுரக் கட்டத்திற்குள் இடம் பெற்றது. அவருக்குப் பின்னரும் தற்போதும் இடம் பெற்றுவருகிறது.
கேள்வி: பாவலரேறு பெருஞ்சித்திரனார் - தமிழரசனுடன் நட்பு பற்றி தகவல் சொல்.
பதில்: தமிழ்நாடு பொதுவுடமைக்கட்சி (மா. இலெ.) மற்றும் தமிழ்நாடு விடுதலைப்படை ஆகிய அமைப்புகளை உருவாக்கிச் செயல்பட்ட தமிழரசன் பெருஞ்சித்திரனாருடன் நெருங்கிய அரசியல் உறவு கொண்டிருந்தார். பெருஞ்சித்திரனார் வெளிப்படையாகவும் தமிழரசன் தலைமறைவாகவும் இருந்த காலத்திலும் அரசு ஒடுக்குமுறை மிகுந்திருந்த காலத்திலும் பெருஞ்சித்திரனார் தன் தனித்தமிழ்நாட்டுக்கொள்கையில் பின்வாங்காமல் தொடர்ந்து ஈடுபட்டார். பெருஞ்சித்திரனாரின் ஆதரவாளர்கள் தமிழரசனுக்கு நெருக்கமாகிச் செயல்பட பெருஞ்சித்திரனார் உதவினார். தமிழரசன் கூட்டிய கூட்டங்களிலும் கூட்டமைப்புகளிலும் பெருஞ்சித்திரனார் பங்கேற்றார்.
கேள்வி: பாவலரேறு பெருஞ்சித்திரனார் - தமிழீழ ஆதரவு என்பது என்ன?
பதில்: பெருஞ்சித்திரனார் தொடர்ச்சியாக தமிழீழம் விடுதலை ஆதரவாளராக இயங்கிவந்தார். அ. அமிர்தலிங்கம், வேலுப்பிள்ளை பிரபாகரன், க. உமாமகேஸ்வரன் அனைவரையும் வரவேற்பவராகச் செயல்பட்டார். தொடக்கத்தில் அனைத்து இயக்கத்தவரையும் ஒரே வகையில் ஆதரித்த அவர், பிரபாகரன் தலைமையிலான தமிழீழ விடுதலைப் புலிகள் தீவிர ஆதரவாளராக இறுதிவரை இருந்தார். பிரபாகரனும் அவரது தோழர்களும் தமிழ்நாட்டுக்கு முதன்முறையாக வந்த காலத்தில் அவர்களைப் பாதுகாத்து வளர்த்தெடுத்தார். புலிகள் மீதான இந்திய அரசின் தடை ஆணை பிறப்பிக்கப்பட்டவுடன் இவர் கடுமையாக அதனை எதிர்த்துப் பரப்புரை செய்தார். அக்காலத்தில் இவர் எழுதிய ''இதோ ஒருவன் நான் இங்கிருக்கின்றேன்'' ''எனைச்சிறை செய்யினும் செய்க!'' ''ஈழத்தமிழரை ஆதரிக்கின்றேன்'' ''என் தலை கொய்யினும் கொய்க.'' எனும் வரிகள் புகழ்பெற்றவையாகும்.
கேள்வி: பாவலரேறு பெருஞ்சித்திரனார் - பூங்குன்றன் குடும்பம் பற்றி நீங்கள் என்ன அறிந்துள்ளீர்கள்?
பதில்: பேராசிரியரான பூங்குன்றன் (பி. 23 மே 1954), 1980-இல் செந்தமிழ்ச் சொற்பிறப்பு அகரமுதலி திட்டத்தில் மெய்ப்புத் திருத்துநராகத் தன் தமிழ்ப்பணியைத் தொடங்கினார். பெருஞ்சித்திரனாரின் மறைவுக்குப்பின் ''தென்மொழி'' இதழின் ஆசிரியராகப் பொறுப்பேற்றார். தமிழ்நாடு அரசு தமிழ்- இந்திய-ஐரோப்பிய மொழிகள் வேர்ச்சொல் ஒப்பீட்டாய்வு அகராதித் திட்டத்தின் சிறப்புநிலைப் பதிப்பாசிரியராகவும் திருக்குறள் பேரவையம் தலைமை ஒருங்கிணைப்பாளராகவும் செயலாற்றி வருகிறார். இவர் இணையரான கயற்கண்ணி (எ) காயத்திரி, 20 ஏப்ரல் 2021 அன்று காலை 8 மணியளவில் காலமானார். இவ்விணையருக்கு தமிழ்மொய்ம்பன்‌, கதிர், நிறைமொழி ஆகிய மகன்கள் உள்ளனர்.
கேள்வி: பாவலரேறு பெருஞ்சித்திரனார் - தேன்மொழி குடும்பம் என்பது என்ன?
பதில்: பெண்ணியச் செயற்பாட்டாளரான தேன்மொழி, 1980-இல் சொல்லாய்வறிஞர் ப. அருளி திருமணம் செய்தார். இவ்விணையருக்கு அறிவன், தெள்ளியன் தெள்ளியன் Thelliyan|url=https://www.youtube.com/watch?v=AbXAG1OmJMA|date=2026-05-30|accessdate=2026-05-31|last=KULUKKAI}} ஆகிய மகன்கள் பிறந்தனர். 2011-இல் தழல் (இதழ்) என்ற இதழை நிறுவி அதன் பொறுப்பாசிரியராகச் செயல்பட்டார் தேன்மொழி. இறுதியாக 14 செப்டம்பர் 2020 அன்று காலை 4 மணியளவில் புதுச்சேரி திலாசுப்பேட்டையில் காலமானார். வரலாற்றறிஞர் ஆன தெள்ளியன், ''தழல்'' இதழின் பதிப்பாசிரியராகவும் உள்ளார்.
கேள்வி: பாவலரேறு பெருஞ்சித்திரனார் - சித்திரச்செந்தாழை குடும்பம் பற்றி நீங்கள் என்ன அறிந்துள்ளீர்கள்?
பதில்: மொழிபெயர்ப்பாளரான சித்திரச்செந்தாழை, 1983-இல் தமிழறிஞர் ஆறிறைவனைத் திருமணம் செய்தார். தற்போது ஐக்கிய அமெரிக்கா மாநிலமான அரிசோனா வாழ்கிறார். இவ்விணையருக்கு யாழிசை என்ற மகள் உள்ளார்.